Predkladacia správa

	Vláda podľa čl. 113 Ústavy SR je povinná do 30 dní po svojom vymenovaní predstúpiť pred Národnú radu SR a predložiť jej svoj program a požiadať ju o vyslovenie dôvery. Predseda vlády hneď na 1. rokovaní vlády 16. 10. 2002 požiadal členov vlády, aby predložili za svoj rezort návrhy do Programového vyhlásenia vlády, ktoré bude prerokované vo vláde 4. novembra 2002 a do Národnej rady SR predložené 5. novembra 2002.
	Podľa § 107 ods. 1 zákona NR SR č. 350/1996 Z. z. o rokovacom poriadku Národnej rady SR v znení neskorších predpisov môže predseda Národnej rady SR na návrh vlády zvolať schôdzu Národnej rady SR aj pred uplynutím 30 dňovej lehoty. Vláda svojím uznesením č. 1129 z 23. októbra 2002 navrhla predsedovi Národnej rady SR zvolať schôdzu Národnej rady SR na 5. novembra 2002. Aby vláda mohla v tomto termíne predstúpiť pred Národnú radu SR, predkladám návrh Programového vyhlásenia vlády SR. 
	Národná rada SR podľa čl. 86 písm. f) Ústavy SR prerokuje Programové vyhlásenie vlády SR a rozhodne o žiadosti vlády o vyslovení dôvery.